TECHNINĖ SPECIFIKACIJA
SOCIALINIŲ IŠMOKŲ IŠMOKĖJIMO IR PRISTATYMO Į NAMUS PASLAUGOS
ŠILUTĖS RAJONO SAVIVALDYBĖS GYVENTOJAMS


1. Paslaugos teikimo terminas – 12 mėnesių. Esant poreikiui sutartį pratęsti 2 kartus po 12 mėnesių.
2. Paslaugų teikimo teritorija – Šilutės rajono savivaldybės teritorijoje;
3. Socialinės išmokos - tikslinės kompensacijos, išmokos vaikams, socialinės pašalpos, būsto šildymo išlaidų, geriamojo ir (ar) karšto vandens išlaidų kompensacijos ir kitos socialinės išmokos.
4. Paslaugos turinys:
1. Preliminarus planuojamas socialinių išmokų gavėjų skaičius apie 900 asmenų per mėnesį, jiems planuojama išmokėti per metus apie 1 800 000 eurų;
2. Socialinės išmokos jų gavėjams pristatomos į namus Paslaugų teikėjo darbo dienomis Paslaugų teikėjo darbo valandomis (bet ne anksčiau kaip nuo 7 val. ir ne vėliau kaip iki 19 val.).
3. Socialines išmokas išmokantis ir pristatantis į namus Paslaugų teikėjo darbuotojas turi turėti įstaigos vadovo patvirtintą darbuotojo pažymėjimą.
4. [bookmark: _Hlk194410775][bookmark: _Hlk160025219][bookmark: _Hlk179876738]Perkančioji organizacija perveda išmokoms mokėti reikalingas lėšas į Paslaugos teikėjo sąskaitą ne vėliau kaip prieš 2 (dvi) darbo dienas iki pašalpų ir kitų išmokų mokėjimo pradžios šioms išmokoms skirtas lėšas. Žiniaraščiuose nurodyta išmokų suma turi sutapti su Paslaugų teikėjui pervesta lėšų suma. Jeigu žiniaraštyje nurodyta suma nesutampa su Paslaugų Teikėjui pervesta suma, Paslaugų tiekėjas turi teisę atsisakyti teikti Paslaugas.
5. Perkančioji organizacija perveda išmokoms mokėti reikalingas lėšas į Paslaugų teikėjo sąskaitą banke ne vėliau kaip kiekvieno mėnesio 15 (penkioliktą) dieną. 
6. Perkančioji organizacija iki kiekvieno mėnesio 12 (dvyliktos) dienos (jeigu tai savaitgalis ar švenčių diena – kitą darbo dieną) pateikia Paslaugų teikėjui elektroninius išmokų mokėjimo duomenis, išmokų išmokėjimo ir pristatymo į namus žiniaraščius. 
7. Socialinių išmokų duomenų mainų formatas – XML rinkmenos. Duomenų keitimasis vykdomas pagal Paslaugų teikėjo parengtą ir su Perkančiąja organizacija suderintą techninėje specifikacijoje nurodytą XML rinkmenų struktūrą. Techninę specifikaciją, kuri yra neatsiejama Sutarties dalis, Paslaugų teikėjas pateikia ir suderina su Perkančiąja organizacija prieš pasirašant Sutartį.
8. Paslaugų teikėjas, gavęs elektroninius išmokų mokėjimo duomenis, turi atspausdinti išmokų išmokėjimo kvitus atskirai kiekvienam išmokų gavėjui.
9. Išmokų mokėjimo kvite turi būti nurodytas dokumento pavadinimas, paslaugų teikėjo pavadinimas, kodas, išmokos mokėjimo data, išmokamos išmokos pavadinimas, mėnuo, už kurį mokama išmoka, išmokos gavėjo vardas, pavardė, asmens kodas, adresas, išmokamos išmokos dydis ir visų išmokamų išmokų suma, išmoką išmokėjusio Paslaugų teikėjo darbuotojo pareigų pavadinimas, vardas, pavardė ir parašas.
10. Kvituose turi būti nurodyta jų serija ir numeris.
11. Kvitai turi būti spausdinami dviem egzemplioriais taip, kad abiejų egzempliorių duomenys būtų vienodi, išskyrus asmens kodą, kuris išmokos gavėjui įteikiamame kvito egzemplioriuje nespausdinamas. Vienas kvito egzempliorius lieka Paslaugų teikėjo darbuotojui, kitas atiduodamas išmokos gavėjui. Taisyti įrašus kvite draudžiama.
12. Išmokos mokamos gavėjui pateikus asmens tapatybę patvirtinantį dokumentą, pasirašant žiniaraštyje ar išmokos išmokėjimo kvite, nurodant gavėjo vardą ir pavardę ir gavimo datą. Išmoką išmokantis Paslaugų teikėjo darbuotojas pasirašo žiniaraštyje arba išmokos išmokėjimo kvite, nurodydamas savo pareigas, vardą, pavardę.
13. Išmoką mokant išmokos gavėjo globėjui ar įgaliotam asmeniui, šis pateikia savo asmens tapatybę patvirtinantį dokumentą, teismo nutartį arba teisės aktų nustatyta tvarka patvirtintą įgaliojimą.
14. Paslaugų teikėjas teikdamas paslaugas turi ne vėliau kaip iki kiekvieno mėnesio 28 dienos (jeigu tai savaitgalis ar švenčių diena – kitą darbo dieną) Šilutės rajono savivaldybės administracijos Centralizuotos buhalterijos skyriui, Dariaus ir Girėno g. 1, Šilutė, grąžinti:

14.1. išmokų išmokėjimo kvitus, gavėjų, kuriems nebuvo / buvo išmokėtos išmokos;
14.2. sąrašus pagal išmokų rūšis;
14.3. perdavimo ir priėmimo aktą.
15. Paslaugų teikėjas turi užtikrinti visas organizacines ir technines priemones, skirtas apsaugoti išmokų gavėjų duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, taip pat užtikrinti šių priemonių laikymąsi. Minėtos priemonės turi užtikrinti tokį saugumo lygį, kuris atitiktų saugotinų išmokų gavėjų duomenų pobūdį ir jų tvarkymo keliamą riziką.
16. Paslaugų teikėjas turi prisiimti atsakomybę už teikiamų paslaugų kokybę, o atsiradus nuostoliams, juos atlyginti Lietuvos Respublikos teisės aktuose nustatyta tvarka.
17. Perkančioji organizacija apmokės Paslaugos teikėjui už suteiktas paslaugas Sutartyje nustatyta tvarka.
18. Atsiskaitymo terminai gali būti koreguojami, priklausomai nuo Perkančiosios organizacijos gaunamo finansavimo.
19. Sutarties vykdymo laikotarpiu gali keistis socialinių išmokų dydžiai ir gavėjų skaičius, bei išmokamos sumos.

